CELEX: 32017R2207
Language: fi
Date: 2017-11-29 00:00:00
Title: Komission täytäntöönpanoasetus (EU) 2017/2207, annettu 29 päivänä marraskuuta 2017, lopullisen polkumyyntitullin käyttöönotosta Kiinan kansantasavallasta peräisin olevien keraamisten pöytä- ja keittiöesineiden tuonnissa ja kyseisessä tuonnissa käyttöön otetun väliaikaisen tullin lopullisesta kantamisesta annetun neuvoston täytäntöönpanoasetuksen (EU) N:o 412/2013 muuttamisesta

30.11.2017   
            
            
               FI
            
            
               Euroopan unionin virallinen lehti
            
            
               L 314/31
            
         KOMISSION TÄYTÄNTÖÖNPANOASETUS (EU) 2017/2207,
   annettu 29 päivänä marraskuuta 2017,
   lopullisen polkumyyntitullin käyttöönotosta Kiinan kansantasavallasta peräisin olevien keraamisten pöytä- ja keittiöesineiden tuonnissa ja kyseisessä tuonnissa käyttöön otetun väliaikaisen tullin lopullisesta kantamisesta annetun neuvoston täytäntöönpanoasetuksen (EU) N:o 412/2013 muuttamisesta
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon polkumyynnillä muista kuin Euroopan unionin jäsenvaltioista tapahtuvalta tuonnilta suojautumisesta 8 päivänä kesäkuuta 2016 annetun Euroopan parlamentin ja neuvoston asetus (EU) 2016/1036 (1), jäljempänä ’perusasetus’,
   ottaa huomioon lopullisen polkumyyntitullin käyttöönotosta Kiinan kansantasavallasta peräisin olevien keraamisten pöytä- ja keittiöesineiden tuonnissa ja kyseisessä tuonnissa käyttöön otetun väliaikaisen tullin lopullisesta kantamisesta 13 päivänä toukokuuta 2013 annetun neuvoston täytäntöönpanoasetuksen (EU) N:o 412/2013 (2) ja erityisesti sen 3 artiklan,
   sekä katsoo seuraavaa:
   A.   AIKAISEMPI MENETTELY
   
   
               (1)
            
            
               Neuvosto otti 13 päivänä toukokuuta 2013 täytäntöönpanoasetuksella (EU) N:o 412/2013, jäljempänä ’alkuperäistä tullia koskeva asetus’, käyttöön lopullisen polkumyyntitullin Kiinan kansantasavallasta, jäljempänä ’Kiina’, peräisin olevien keraamisten pöytä- ja keittiöesineiden, jäljempänä ’pöytäesineet’, tuonnissa unioniin.
            
         
               (2)
            
            
               Alkuperäisessä tutkimuksessa ilmoittautui suuri määrä kiinalaisia vientiä harjoittavia tuottajia. Sen vuoksi komissio valitsi otoksen tutkittavista kiinalaisista vientiä harjoittavista tuottajista.
            
         
               (3)
            
            
               Neuvosto otti pöytäesineiden tuonnissa käyttöön 13,1–23,4 prosentin yksilöllisen tullin otokseen valittujen yritysten osalta ja painotetun keskimääräisen 17,9 prosentin tullin muiden yhteistyössä toimineiden mutta otoksen ulkopuolisten yritysten osalta. Lisäksi otettiin käyttöön 36,1 prosentin tulli, jota sovelletaan kaikkien muiden kiinalaisten yritysten harjoittamaan pöytäesineiden tuontiin.
            
         
               (4)
            
            
               Täytäntöönpanoasetuksen (EU) N:o 412/2013 3 artiklassa säädetään, että jos jokin uusi kiinalainen vientiä harjoittava tuottaja toimittaa komissiolle riittävää näyttöä siitä, että
               
                           1)
                        
                        
                           se ei vienyt unioniin keraamisia pöytä- ja keittiöesineitä tutkimusajanjakson aikana 1 päivän tammikuuta 2011 ja 31 päivän joulukuuta 2011 välisenä aikana, jäljempänä ’tutkimusajanjakso’,
                        
                     
                           2)
                        
                        
                           se ei ole etuyhteydessä yhteenkään Kiinassa toimivaan viejään tai tuottajaan, johon sovelletaan kyseisellä asetuksella käyttöön otettuja polkumyyntitoimenpiteitä, ja
                        
                     
                           3)
                        
                        
                           se on tosiasiallisesti vienyt tarkasteltavana olevaa tuotetta unioniin toimenpiteiden perustana olevan tutkimusajanjakson jälkeen tai sillä on peruuttamaton sopimusvelvoite merkittävän tuotemäärän viemiseksi unioniin,
                        
                     mainitun asetuksen 1 artiklan 2 kohtaa voidaan muuttaa myöntämällä asianomaiselle uudelle vientiä harjoittavalle tuottajalle sama painotettu keskimääräinen 17,9 prosentin tulli kuin se, jota sovelletaan yhteistyössä toimineisiin mutta otoksen ulkopuolisiin yrityksiin.
            
         B.   UUDEN VIENTIÄ HARJOITTAVAN TUOTTAJAN KOHTELUA KOSKEVAT PYYNNÖT
   
   
               (5)
            
            
               Neljä yritystä ilmoittautui asetuksen (EU) N:o 412/2013 julkaisemisen jälkeen ja väitti täyttävänsä kaikki johdanto-osan 4 kappaleessa mainitut kolme ehtoa ja toimitti näyttöä.
            
         
               (6)
            
            
               Kaikki neljä yritystä ovat tarkasteltavana olevan tuotteen valmistajia ja viejiä.
            
         
               (7)
            
            
               Niistä kolme oli jo olemassa alkuperäisen tutkimuksen aikana mutta väitti, että ne eivät tuolloin tuoneet tarkasteltavana olevaa tuotetta unioniin.
            
         
               (8)
            
            
               Neljäs yritys väitti, että sitä ei ollut olemassa alkuperäisen tutkimuksen aikana eikä se näin ollen voinut harjoittaa vientiä tutkimusajanjakson aikana.
            
         
               (9)
            
            
               Komissio analysoi kaikkien neljän yrityksen toimittaman näytön ja totesi, että ne täyttävät mainitut kolme kriteeriä, jotka uusien vientiä harjoittavien tuottajien on täytettävä. Näin ollen niiden nimet olisi lisättävä asetuksen (EU) N:o 412/2013 liitteessä I olevaan yhteistyössä toimineiden mutta otoksen ulkopuolisten yritysten luetteloon.
            
         
               (10)
            
            
               Komissio ilmoitti kyseisille neljälle yritykselle ja unionin tuotannonalalle tuloksista, ja niille annettiin mahdollisuus esittää huomautuksensa. Huomautuksia ei esitetty,
            
         
               (11)
            
            
               Tämä asetus on perusasetuksen 15 artiklan 1 kohdalla perustetun komitean lausunnon mukainen,
            
         ON HYVÄKSYNYT TÄMÄN ASETUKSEN:
   1 artikla
   Lisätään täytäntöönpanoasetuksen (EU) N:o 412/2013 liitteessä I olevaan Kiinan kansantasavallan vientiä harjoittavien tuottajien luetteloon seuraavat yritykset:
   
               Yritys
            
            
               Taric-lisäkoodi
            
         
               Fujian Dehua Huamao Ceramics Co., Ltd
            
            
               C303 
            
         
               Fujian Dehua Jiawei Ceramics Co., Ltd
            
            
               C304 
            
         
               Fujian Dehua New Qili Arts Co., Ltd
            
            
               C305 
            
         
               Quanzhou Dehua Hengfeng Ceramics Co., Ltd
            
            
               C306 
            
         2 artikla
   Tämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 29 päivänä marraskuuta 2017.
      
         
            Komission puolesta
         
         
            Puheenjohtaja
         
         Jean-Claude JUNCKER
      
   
   
      (1)  EUVL L 176, 30.6.2016, s. 21.
   
      (2)  Neuvoston täytäntöönpanoasetus (EU) N:o 412/2013, annettu 13 päivänä toukokuuta 2013, lopullisen polkumyyntitullin käyttöönotosta Kiinan kansantasavallasta peräisin olevien keraamisten pöytä- ja keittiöesineiden tuonnissa ja kyseisessä tuonnissa käyttöön otetun väliaikaisen tullin lopullisesta kantamisesta (EUVL L 131, 15.5.2013, s. 1), sellaisena kuin se on viimeksi muutettuna 24 päivänä heinäkuuta 2014 annetulla komission täytäntöönpanoasetuksella (EU) N:o 803/2014, jolla lisättiin neljä yritystä asetuksen (EU) N:o 412/2013 liitteessä I olevaan Kiinan kansantasavallassa toimivien tuottajien luetteloon (EUVL L 219, 25.7.2014, s. 33).